Fjærstift

En **fjærstift** eller **fjærbelastet stift** er en fjærbelastet maskindel som brukes til rask indeksering, posisjonering og fiksering av gjenstander, samt for å gjøre gjenstander lett demonterbare i vanlig bruk uten løse deler. Fjærkraften gjør at stiften holdes i posisjon under normal bruk.

Typisk er det en maskindel som består av en hul sylinder med en innvendig trykkfjær som virker på en stift. Stiften kan for eksempel være formet som en tapp/trykkstang med sylindrisk eller avrundet tupp (bredt kategorisert som *spring plunger*), eller **fjærbelastet kule** (*ball plunger*) dersom fjæren virker mot en kule.

## Fremstilling
Fjærstifter kan fås som en samlet enhet som monteres i arbeidsstykket ved å skrus i gjenger, eller i pluggbar versjon som presses inn i arbeidsstykket. Hylsen er vanligvis laget av automatstål. 

Alternativt kan de lages direkte i arbeidsstykket ved å bore og gjenge et hull, for så å sette inn en stift (eller kule), fjær og til slutt en settskrue.

Fjærkraften designes for tiltenkt bruk. I fjærstifter med skrue kan fjærtrykket være justerbart innenfor et visst arbeidsområde.

Ulike stifter kan kreve forskjellig verktøy for montering, som for eksempel sekskantnøkkel, pipenøkkel eller flatt skrujern. Varianter for montering i blindhull kan ha verktøyspor på samme side som stiften.


Federndes_Druckstück_2.tif|Fjærbelastet stift, sylindrisk med avrundet tupp
Federndes_Druckstück_3.tif|Fjærbelastet kule


## Materialer
Ved høye temperaturer eller når delene utsettes for aggressive kjemikalier kan det brukes plastkuler eller kuler laget av korrosjonsbestandige materialer som silisiumnitrid. Den gjengede hylsen er da typisk laget av syrefast stål i stedet for karbonstål.

## Bruk

Fjærbelastede stifter har en lang rekke bruksområder.

Noen fjærstifter er designet for å bare håndteres ved montering eller sporadisk justering av utstyr. Andre fjærstifter er designet for å rutinemessig manipuleres (for eksempel for å justere vinkelen på en treningsbenk), og kan da ha en integrert betjeningsspake i som skyves inn (*push pin plungers*) eller spake som dras ut for å manipulere objektet (*pull pin plunger*).

Lignende prinsipp benyttes i fjærbelastede ventiler og ventilnåler (inkludert sikkerhetsventiler), eller automatisk utstøter på skytevåpen.

### Mekanikk
Fjærstifter kan for eksempel brukes for å låse spaker i forskjellige stillinger. Fjærbelastede stifter med vribeskyttelse muliggjør feste uten skruer.


Schalthebelarretierung.tif|Fjærstift brukt til å låse en spak
Knebel1 (fcm).jpg|Firkantet innfesting til pipenøkkel med fjærbelastet kule for å holde pipen
File:Water level 1.png|Mekaniske libeller kan ofte justeres med fjærbelastede stillskruer


### Elektronikk

En pogopinne er en type elektrisk koblingsmekanisme som er mye brukt i moderne elektronikk. Sammenlignet med andre elektriske kontakter har de bedre holdbarhet, og tåler godt mekaniske støt og vibrasjoner.

### Bueskyting

I moderne bueskyting gjør fjærstift (*archery plunger*) det mulig å redusere pilens bøyning idet den skytes ut fra buen. Den gjør det mulig å justere pilens posisjonen på pilhyllen relativt buestrengen. Ved å justere stivheten og posisjonen til plungeren kan buen justeres slik at pilen flyr med best mulig pilflukt slik at den går rett.

## Se også
* Spennstift, festemiddel som holder sammen to eller flere deler i forhold til hverandre
* Tapp, utstikkende del på et arbeidsstykke, eller delen av en aksling som hviler i et lager

## Referanser


## Eksterne lenker
* Katalog med oversikt over ulike typer fjærstifter